WB-toernooie nou 'gender-neutraal' | Netwerk24
21 Augustus 2019 15:40
Nieu-Seeland se vrouerugbyspan voer die haka uit voor 'n toets teen Australië. Foto: Getty Images
Prakties gesproke beteken dit die Vroue-Wêreldbekertoernooi in 2021 in Nieu-Seeland, sal soos die mans se toernooi vanjaar in Japan voortaan slegs as die "Wêreldbeker-toernooi" bekend staan.
Dieselfde sal ook Wêreldbeker-sewestoernooie in die toekoms geld.
Volgens Wêreldrugby word dié stap gedoen om die profiel van vrouerugby te verhoog vanuit 'n handelsnaam-perspektief.
Dit vorm ook deel van Wêreldrugby se strategiese plan om gslagsgelykheid op alle vlakke van rugby te bevorder. Op raadsaalvlak is daar byvoorbeeld nou 17 vroulike verteenwoordigers, terwyl daar 'n jaar gelede nul was.
Volgens Wêreldrugby is daar sedert 2017 'n toename van 28% in geregistreerde vrouespelers en neem 2,7 miljoen wêreldwyd aan die sport deel.